Lav et referat af nedenstående tekst:

Tekst:
Hvis du er stået op fredag morgen og forventningsfuldt har tjekket din netbank i håbet om at se en længe ventet månedsløn været gået ind, er du måske blevet skuffet over en tom konto. Og du er langt fra den eneste. Adskillige nordjyder er nemlig blevet ramt af en fejl hos Nationalbanken, som natten til fredag har forsinket udbetalingen af lønnen for august for hele landet. Det oplyser Finans Danmark på sin hjemmeside. - Der har natten til fredag været forsinkelser i clearingen fra Nationalbanken, hvilket betyder, at udbetalinger af løn og overførsler til mange danskere er forsinket her til morgen. Men bare rolig - fejlen er rettet, og pengene skulle gerne gå ind på kontoen i løbet af morgenen. - Alle udbetalinger er nu afviklet, og vil blive tilgængelige på danskernes konti i løbet af morgenen, i takt med at datacentralerne og pengeinstitutterne får bogført betalingerne, skriver Finans Danmark. Det er ikke oplyst, hvor mange danskere, der er blevet ramt af fejlen.

Referat:
En fejl hos Nationalbanken er fredag morgen skyld i, at mange nordjyder ikke har fået deres løn.